Andre band har valgt en mer «atmosfærisk» vei innen sjangeren, noe som kommer til syne gjennom band som Negura Bunget, Drudkh, Alcest, Summoning, Fen og Blut Aus Nord. Atmosfærisk black metal er en stil som kombinerer elementer av black metal og ambient/dark musikk, med bruk av elektrisk gitar sammen med synthesizere og keyboards, eller bare i en atmosfærisk stil med mye bruk av reverb (kunstig klang) og «tremolo-picking».